stanford-oval/wikipedia huggingface dataset:
Iđut
Musiikki

Mari Boine & Aŋŋel nuorat, Juovllaide (IMC 871, 1987)
Karen Anne Buljo, Ábifruvvá (ICD 062, 2007)
Torgeir Vassvik, Sáivu, joiku/jazz, tuottajana Arve Henriksen (ICD 061, 2006)
Lars-Ánte Kuhmunen, Birrasis, tuottajana Georg Buljo (ICD 052)
Karine Jacobsen ja Kine Johansen, Kadonu Ioru Ruijan murteella tehty popmusiikki (ICD 053)
Ole Larsen Gaino, Luođis luohtái 3 (ICD 051)
Tenonrannan nuoret, Deatnogátte Nuorat – Buoremusat (the best of...) (ICD 011)
Johan A. Andersen, Hoi hoi, mun lávlestan (ICD 991)
Elen Inga Eira Sara, Mathis M. Gaup ja Ole Larsen Gaino, Luođis luohtái 2 (ICD 972)
Ella Holm Bull, Laavlomh maanide (ICD 973)
Tenonrannan Irene Pettersen ja Tore S. Aslaksen, Deatnogátte Irene ja Tore (ICD 971)
Ella Holm Bull, Jåvle-laavlomh joululauluja (ICD 962, 1997)
Mr. Swingstang (Jostein Johansen), Mr. Swingstang (ICD 961)
Marit Hætta Øverli, Ohcame tuottajana Svein Dag Hauge (ICD 942)
Frode Fjellheim Jazz Joik Ensemble, Saajve Dans (ICD 943)
Marie Kemi, Anne Kristine Gaup ja Lennart Kullgren, Mun gal máhtán (ICD 941)
Sverre Porsanger ja Tone Åse, Lávlu lávlla, kirjailijana Eino Leino (kääntäjänä Pekka Sammallahti (ICD 932, 1993)
Orbina (Leif Isak Eide Nilut/Roger Ludvigsen/Bjørn Ole Rasch), Orbina (ICD 931, 1993)
Elen Inga Eira Sara, Ole Larsen Gaino, Inga Gaup Tornensis ja Mathis M. Gaup, Luođis luohtái (ICD 921)
Frode Fjellheim, Mijjen vuelieh (ICD 911)
Mari Boine, Gula gula (ICD 891)
Sáve (Magnus Vuolab/Ellen Vuolab), Ále mana vuos (ICD 041)
Aiheesta muualla

idut.no
Janez Jazbec

Janez Jazbec (s. 27. joulukuuta 1984 Kranj) on slovenialainen alppihiihtäjä, jonka päälaji on suurpujottelu. Hän edustaa SK Tržič -seuraa.
Jazbec sijoittui Vancouverin olympialaisissa 2010 suurpujottelussa 19:nneksi. Hän kilpaili maailmancupissa ensimmäisen kerran Alta Badiassa joulukuussa 2004. Ensimmäiset maailmancup-pisteensä hän sai oltuaan 21:s Val d'Isèren suurpujottelussa joulukuussa 2009. Parhaimmillaan hän on sijoittunut 18:nneksi Banskon suurpujottelussa helmikuussa 2012. Hän voitti Euroopan cupin suurpujottelukilpailun Meribelissä tammikuussa 2012.
Jerseyn ilmasto

Jerseyn ilmasto on meri-ilmasto lämpimine kesineen ja leutoine talvineen. Havaintokaudella 1985–2015 kuumin kuukausi oli elokuu, jolloin vuorokauden keskilämpötila on 17 celsiusastetta. Kylmin kuukausi oli helmikuu 7 celsiusasteen vuorokauden keskilämpötilallaan. Vuoden keskilämpötila Jerseyllä oli havaintokaudella 1981–2010 12.09 celsiusastetta ja havaintokaudella 1985–2015 12 celsiuastetta. Sateisin kuukausi vuosina 1985–2015 oli joulukuu, jolloin satoi keskimäärin 65,2 millilitraa. Vuotuinen keskisadanta oli 1985–2015 433,6 millilitraa, joka jakautui keskimäärin 36,1 millilitraan per kuukausi.
Jay David Bolter

Jay David Bolter (s. 1951) on uuden median ja digitaalisen taiteen tutkija, joka toimii Georgia Institute of Technologyssa kielen, viestinnän ja kulttuurin professorina (Language, Communication and Culture).
Bolterilla on sekä klassinen sivistys että moderni uusien medioiden tuntemus. Hän opiskeli aluksi kreikkaa Toronton yliopiston Trinity Collegessa. Kanadasta hän siirtyi Yhdysvaltoihin ja suoritti tohtorin tutkinnon sekä tietotekniikan tutkinnon Pohjois-Carolinan yliopistossa vuosina 1977 ja 1978. Vuodesta 1991 lukien hän on työskennellyt Georgian teknologiainstituutissa.
Bolter on suunnitellut yhdessä Michael Joycen kanssa Storyspace -nimisen ohjelmiston, jolla voi tuottaa hypertekstiä. Joyce on kirjoittanut sillä teoksensa afternoon, a story.
Bolterin kirjallinen tuotanto käsittelee länsimaiden tietokoneistumista, kirjoituksen historiaa, hypertekstiä ja eri medioiden muodonmuutoksia. Vuonna 1991 ilmestynyt kirja Writing Space: The Computer, Hypertext, and the Remediation of Print  (Arkistoitu – Internet Archive) on johdanto hypertekstiin sekä kirjoittamisen ja julkaisemisen historiaan. ”Kirjoitustilaksi” (writing space) Bolter kutsuu erilaisia tekstin tallennuksen ja tuottamisen alustoja. Teoksesta ilmestyi päivitetty versio vuonna 2001 ja se on käännetty japaniksi ja italiaksi.
Kirjoituksen historiaa tutkittuaan Bolter on pannut merkille, että painettu kirja suosii lineaarista kirjoitustapaa, kun taas digitaalinen kirjoitus houkuttelee helpommin katsonaiseen, epälineaariseen kirjoittamiseen. Hypertekstin edeltäjänä Bolter pitää epälineaarista kirjallisuutta, josta hän mainitsee esimerkkeinä Laurence Sternen 1700-luvulla ilmestyneen romaanin Tristram Shandy ja Julio Cortázarin teoksen Ruutuhyppelyä (1963), jotka jo rakenteensa puolesta sallivat useita erilaisia lukutapoja.
Teoksen Remediation: Understanding New Media (1999) Bolter kirjoitti yhdessä Richard Grusinin kanssa. Käsite ”remediaatio” tulee latinankielisestä sanasta ”remederi”, joka tarkoittaa ”parantamista” tai ”terveyden palauttamista”. Mediatutkimuksessa remediaatio merkitsee sitä, että uusi medium aina parantaa vanhaa mediumia. World wide web (www) ja varsinkin sen graafinen käyttöliittymä merkitsi aiempien medioiden mukauttamista uuteen kommunikaatioympäristöön. Esimerkiksi sanoma- ja aikakauslehdet alkoivat julkaista paperisen lehden rinnalla verkkoversioita.
Selainten kehittyessä www muuttui monipuolisemmaksi. Pelkän tekstin ohella alettiin suosia yhä enemmän ääntä, liikkuvaa kuvaa ja erilaisia animaatioita. Bolterin ja Grusinin mukaan www onkin muuttanut enemmän sähköisiä viestimiä, kuten puhelinta, radiota ja televisiota kuin painettua kirjaa.
Kirjallisuutta

Bolter, Jay David, Turnings’s Man: Western Culture in the Computer Age, Chapel Hill: University of North Carolina Press, 1984.
Bolter, Jay David, Writing Space: The Computer, Hypertext and the Remediation of Print. Second Edition. Lawrence Erlbaum, Mahwah, 2001.
Bolter, Jay David & Grusin, Robert. Remediation: Understanding New Media, Cambridge, MA: MIT Press, 1999.
Paavonheimo, Jari, Digitaalisen ja painetun rajalla – kirjan olomuotojen tarkastelua. Pro gradu -tutkielma. Helsinki: Helsingin yliopisto, Valtiotieteellinen tiedekunta. Viestinnän laitos, 2005.
Aiheesta muualla

http://www.lcc.gatech.edu/~bolter/ (Arkistoitu – Internet Archive)
http://www.lcc.gatech.edu/~bolter/assets/standardcv.pdf (Arkistoitu – Internet Archive)
http://english.ttu.edu/kairos/2.1/reviews/honeycutt/ekphrasis.html (Arkistoitu – Internet Archive)
http://frontwheeldrive.com/jay_david_bolter.html (Arkistoitu – Internet Archive)
http://english.ttu.edu/kairos/6.2/reviews/newbold/newbold_main.htm (Arkistoitu – Internet Archive)
Jennifer Pertsch

Jennifer Pertsch on kanadalainen käsikirjoittaja ja vastaava tuottaja, joka tunnetaan Tom McGillisin kanssa yhteisluomista animaatiosarjoista 6teen, Total Drama Island ja Total Drama Action. Hän on myös yksi kanadalaisen tuotantoyhtiön Fresh TV:n perustajista.
Aiheesta muualla

Jennifer Pertsch Internet Movie Databasessa. (englanniksi)
Jean-Pierre Urkia

Jean-Pierre Urkia MEP (27. marraskuuta 1918 – 21. joulukuuta 2011) oli ranskalainen roomalaiskatolinen piispa. Hänet vihittiin papiksi 26. kesäkuuta 1942 ja nimitettiin Paksén apostoliseksi vikaariksi Laosissa sekä Masclianaen titulaaripiispaksi 12. kesäkuuta 1967. Piispaksi vihkiminen seurasi 27. syyskuuta. Pääkonsekraattorina toimi Jean-Rosière-Eugène Arnaud, jota avustivat Claude-Philippe Bayet ja Michel-Auguste-Marie Langer.
Urkia erosi tehtävistään apostolisena vikaarina 10. heinäkuuta 1975.
Jennifer Martin

| Jennifer Martin> Henkilötiedot.Näyttelijä |
| --- | --- |
Aktiivisena:  1998–
Merkittävät roolit:  Sara Bellum (Tehotytöt)
Aiheesta muualla
IMDb 
Jennifer Martin on yhdysvaltalainen ääninäyttelijä, joka tunnetaan parhaiten Sara Bellumin ääniroolista Tehotytöissä.
Ura

Martin aloitti ääninäyttelemisen Tehotytöt-animaatiosarjassa, ja se on hänen tunnetuin ja pitkäaikaisin ääniroolinsa. Martin on myös tehnyt äänirooleja animaatioihin ja videopeleihin, kuten Johnny Bravo, Men in Black, Samurai Jack, Cow & Chicken ja God of War II. Hän aloitti uransa näyttelijänä, mutta tyytyi tekemään televisiossa cameon tasoisia rooleja sarjoissa, kuten Beyond Reality, Side Effects ja Pulmuset. Hänellä oli myös rooli kuuluttajaäänenä Kauniissa ja rohkeissa vuonna 2008.
Aiheesta muualla

Jennifer Martin Internet Movie Databasessa. (englanniksi)
Voice Chasers (Arkistoitu – Internet Archive)
TV.com (Arkistoitu – Internet Archive)
Jay Day

Jay Day (oikealta nimeltään Jussi Penttinen) on suomalainen laulaja. Hänen musiikkinsa on soul, rhythm & blues vaikutteista materiaalia.
Diskografia

Jay Day, Taurus Music, 1992
Jay Day & Trix "Jungle Boutique", BMG, 1993
Natural, BMG, 1995
Aiheesta muualla

Jay Dayn verkkosivut (Arkistoitu – Internet Archive)
Jean-Pierre Tafunga Mbayo

Jean-Pierre Tafunga Mbayo (25. heinäkuuta 1942 – 31. maaliskuuta 2021 Pretoria, Etelä-Afrikka) oli kinshasankongolainen roomalaiskatolinen arkkipiispa. Hänet vihittiin salesiaanien papiksi 16. syyskuuta 1972 ja nimitettiin Kilwa-Kasengan hiippakunnan johtoon 6. lokakuuta 1992. Piispaksi vihkiminen seurasi 31. tammikuuta 1993. Pääkonsekraattorina toimi Eugène Kabanga Songasonga, jota avustivat Faustin Ngabu ja Dominique Kimpinde Amando.
Tafunga Mbayo sai 10. kesäkuuta 2002 nimityksen Uviran piispaksi. Hänet nimitettiin 31. heinäkuuta 2008 Lubumbashin koadjuuttoriarkkipiispaksi, ja 1. joulukuuta 2010 hänestä tuli sen arkkipiispa.
Iğdırin maakunta

Iğdırin maakunta (turk. Iğdır, pers. ‏ایگدیر‎) on yksi Turkin 81 maakunnasta. Se sijaitsee itäisessä Turkissa ja sillä on rajaa Iranin, Armenian ja Azerbaidžanin kanssa. Piirikunnan pääkaupunki on Iğdır. Pinta-alaa maakunnalla on 3 587 km². Vuoden 2015 lopussa arvioitu väkiluku oli 192 435.
Piirikunnat

Iğdırin maakunta on jaettu 4 piirikuntaan. Pääkaupunki lihavoidulla tekstillä.
Aiheesta muualla

Kuvia tai muita tiedostoja aiheesta Iğdırin maakunta Wikimedia Commonsissa
Turkin maakunnat
Adana
Adıyaman
Afyonkarahisar
Ağrı
Aksaray
Amasya
Ankara
Antalya
Ardahan
Artvin
Aydın
Balıkesir
Bartın
Batman
Bayburt
Bilecik
Bingöl
Bitlis
Bolu
Burdur
Bursa
Çanakkale
Çankırı
Çorum
Denizli
Diyarbakır
Düzce
Edirne
Elazığ
Erzincan
Erzurum
Eskişehir
Gaziantep
Giresun
Gümüşhane
Hakkari
Hatay
Iğdır
Isparta
İstanbul
İzmir
Kahramanmaraş
Karabük
Karaman
Kars
Kastamonu
Kayseri
Kilis
Kırklareli
Kırıkkale
Kırşehir
Kocaeli
Konya
Kütahya
Malatya
Manisa
Mardin
Mersin
Muğla
Muş
Nevşehir
Niğde
Ordu
Osmaniye
Rize
Sakarya
Samsun
Şanlıurfa
Siirt
Sinop
Sivas
Şırnak
Tekirdağ
Tokat
Trabzon
Tunceli
Uşak
Van
Yalova
Yozgat
Zonguldak
Iğdırin piirikunnat
Jay Cutler (amerikkalaisen jalkapallon pelaaja)

| Jay Cutler |
| --- | --- |

Henkilötiedot
Syntynyt: 29. huhtikuuta 1983 Santa Claus, Indiana
Kansalaisuus:   Yhdysvallat
Amerikkalaisen jalkapallon pelaaja
Pituus:  191 cm
Paino:  100 kg
Pelipaikka:  pelinrakentaja
Pelaajaura
Seurat:  Denver Broncos Chicago Bears Miami Dolphins
NFL-varaus:  11. varaus, 2006 Denver Broncos
Pääsarjaura:  2006–2017
Aiheesta muualla
www.jaycutlersix.com
Jay Christopher Cutler (s. 29. huhtikuuta 1983 Santa Claus, Indiana) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän pelasi urallaan 12 kautta NFL-liigassa edustaen Denver Broncosia, Chicago Bearsia ja Miami Dolphinsia. Cutler valittiin urallaan kerran NFL:n tähdistöotteluun Pro Bowliin.
NFL-ura

Denver Broncos varasi Vanderbiltin yliopiston joukkueessa yliopistojalkapalloa pelanneen Cutlerin vuoden 2006 NFL:n varaustilaisuuden ensimmäisellä kierroksella, 11. pelaajana. Hän pelasi Denverissä kolmen kauden ajan, kunnes tuli kaupatuksi Chicago Bearsin riveihin. Hän edusti Bearsia kahdeksan kauden ajan, kunnes toukokuussa 2017 hän ilmoitti lopettavansa pelaajauransa. Kuitenkin kolme kuukautta myöhemmin hän elokuussa 2017 hän teki yksivuotisen sopimuksen Miami Dolphinsiin, jonka pelinrakentaja Ryan Tannehill oli loukkaantunut.
Muuta

Cutler on kihloissa näyttelijä Kristin Cavallarin kanssa. Ensimmäisen kerran he kihlautuivat huhtikuussa 2011, mutta erosivat myöhemmin palatakseen pian taas yhteen. Pariskunta ilmoitti tammikuussa 2012 odottavansa ensimmäistä lastaan.
Cutler sairastaa tyypin I diabetestä eli ns. "nuoruusiän diabetestä". Sairaus vaatii päivittäisiä insuliinipistoksia.
Jeremiah C. Sullivan

Jeremiah C. Sullivan
Jeremiah Cutler Sullivan (1. lokakuuta 1830 Madison, Indiana – 21. lokakuuta 1890) oli yhdysvaltalainen lakimies ja sotilas, joka palveli Pohjoisvaltioiden kenraalina Yhdysvaltain sisällissodassa. Hänen samanniminen isänsä oli Indianan osavaltion korkeimman oikeuden tuomari.
Sullivan aloitti sotilasuransa valmistumalla vuonna 1848 laivastoakatemiasta Annapolisissa, jonka jälkeen hän palveli kuusi vuotta laivastossa. Yhdysvaltain sisällissodan syttymisen jälkeen Sullivan oli mukana organisoimassa Indianan 6. vapaaehtoisrykmenttiä ja hänet valittiin rykmentin kapteeniksi. Myöhemmin hänet ylennettiin everstiksi ja siirrettiin Indianan 13. vapaaehtoisrykmentin komentajaksi. Keväällä 1862 hän komensi kokonaista prikaatia James Shieldsin johtamassa divisioonassa ensimmäisessä Kernstownin taistelussa. Pian taistelun jälkeen hänet ylennettiin prikaatikenraaliksi. Sullivan työskenteli loppusodan aikana useissa eri tehtävissä komentaen muun muassa kokonaista divisioonaa Länsi-Virginiassa ja erosi armeijasta sodan lopulla toukokuussa 1865. Sullivanille ei sodan loputtua myönnetty brevet-ylennystä kenraalimajuriksi, vaikka hän olikin toiminnut pitkään divisioonan komentajan.
Sodan jälkeen Sullivan asui Marylandissa, Oaklandissa ja muualla Kaliforniassa.
Jean-Pierre Vidal

| Mitalit | Mitalit | Mitalit |  |
| --- | --- | --- | --- |
|  Jean-Pierre Vidal vuonna 2014. |  Jean-Pierre Vidal vuonna 2014. |  Jean-Pierre Vidal vuonna 2014. |  |
Maa:   Ranska
Miesten alppihiihto
|  Olympialaiset  |  Olympialaiset  |  Olympialaiset  |  |
|  Kultaa | Salt Lake City 2002 | pujottelu |  |
| MM-kilpailut  | MM-kilpailut  | MM-kilpailut  |  |
|  Pronssia | Bormio 2005 | joukkuekilpailu |  |
Jean-Pierre Vidal (s. 27. helmikuuta, 1977) on ranskalainen alppihiihtäjä ja olympiavoittaja. Hän on erikoistunut pujotteluun.
Vidal voitti yllätyksellisesti olympiakultaa pujottelusta Salt Lake Cityssä 2002, jossa Sébastien Amiezin kakkossijalla ranskalaiset ottivat sensaatiomaisen kaksoisvoiton. Hän voitti MM-kisoista 2005 pronssia joukkuekilpailusta.
Hän on voittanut kaksi maailmancupin osakilpailua: 22. joulukuuta 2001 Kranjska Gorassa, ja 22. tammikuuta 2006 Kitzbühelissä. Molemmat voitot ovat pujottelusta.
Vidal on voittanut myös viisi kertaa maansa mestaruuden. kolme pujottelusta ja kaksi syöksystä.
Miesten pujottelun olympiavoittajat
Jean-Pierre Sauvage

| Jean-Pierre Sauvage |
| --- | --- |

Henkilötiedot
Syntynyt: 1944 Pariisi
Koulutus ja ura
Väitöstyön ohjaaja:  Jean-Marie Lehn
Tutkimusalue:  Supramolekulaarinen kemia
Palkinnot:   Nobelin kemianpalkinto (2016)
Jean-Pierre Sauvage (s. 1944 Pariisi) on ranskalainen kemisti, joka on erikoistunut supramolekulaariseen kemiaan. Hän sai Nobelin kemianpalkinnon vuonna 2016 yhdessä Fraser Stoddartin ja Bernard Feringan kanssa molekyylikoneiden synteesistä ja suunnittelusta.
Sauvage on teki väitöskirjansa Louis Pasteur Yliopistossa toisen tunnetun ranskalaisen supramolekulaarisen kemian tutkijan Jean-Marie Lehnin alaisuudessa. Sauvage väitteli tohtoriksi vuonna 1971. 1980-luvun alusta hän on tutkinut katenaanien, rotaksaanien ja muiden sisäkkäisiä makrosyklisiä rengasrakenteita sisältävien orgaanisten molekyylien synteesiä. Läpimurto tapahtui vuonna 1983, kun Sauvage ryhmineen onnistui syntetisoimaan rotaksaaneja ja katenaaneja kupari(I)suolojen katalysoimalla reaktiolla makrosyklisistä fenantroliinijohdannaisista hyvällä saannolla. Synteesi perustui kupari-ionin koordinoitumiseen makrosyklisiin ligandeihin. Sauvage on ryhmineen sittemmin syntetisoinut useita sisäkkäisiä rengarakenteisia ryhmiä sisältäviä molekyyleja, jotka ovat niin kutsuttuja molekyylisolmuja. Sauvage on tutkinut myös kompleksoitumisen vaikutuksia molekyylien rakenteeseen. Makrosykliset isäntämolekyylit muuttavat konformaatiotaan, kun kupari-ioni irtoaa kompleksista ja kompleksoituu uudelleen. Jean-Pierre Sauvage on Louis Pasteur -yliopiston emeritusprofessori.
Jeremiah Ani

| Henkilötiedot |
| --- | --- | --- | --- |
Syntymäaika: 12. helmikuuta 1985 (ikä 39)
Syntymäpaikka: Kaduna, Nigeria
Pelipaikka: hyökkääjä
Pituus: 183 cm
Seura
Seura: Marsaxlokk
Seurat
| Vuodet | Seura | O | (M) |
| 0000–2005 | Naxxar Lions |  |  |
| 2005–2006 | Valletta |  |  |
| 2006–2007 | Kerċem Ajax |  |  |
| 2007–2008 | Estrela da Amadora | 4 | (0) |
| 2008 | Gondomar | 3 | (0) |
| 2008–2009 | Sichuan |  |  |
| 2009 | RoPS | 6 | (2) |
| 2010 | Rotherham United | 1 | (0) |
| 2011 | APOP Kinyras | 5 | (1) |
| 2011–2012 | Sliema Wanderers | 15 | (2) |
| 2013–2014 | Naxxar Lions | 10 | (1) |
| 2014 | Pietà Hotspurs | 0 | (0) |
| 2014–2015 | Birzebbuga |  |  |
| 2015 | Gzira United |  |  |
| 2015–2016 | Sliema Wanderers | 0 | (0) |
| 2017– | Marsaxlokk |  |  |
| Yhteensä | Yhteensä | 44 | (6) |
Maajoukkue
|  | Nigeria U17 | 3 | (2) |
|  | Nigeria U23 | 3 | (1) |
 Seurajoukkueuran tilastot kattavat vain kansalliset sarjat, päivitetty 27. heinäkuuta 2017.
Jeremiah Ani (s. 12. helmikuuta 1985 Kaduna, Nigeria) on nigerialainen jalkapalloilija. Pelipaikaltaan hän on hyökkääjä.
Ani pelasi kaudella 2007–2008 neljä Primeira Ligan ottelua Estrela da Amadorassa. Kaudella 2009 hän edusti RoPS:ia kuudessa Veikkausliigan ottelussa, joissa teki kaksi maalia. Molemmat maalinsa hän teki toisessa liigaottelussaan 23. elokuuta, kun RoPS hävisi kotonaan VPS:lle 2–3. Kaudella 2010–2011 Ani pelasi yhden Englannin kakkosliigan ottelun Rotherham Unitedissa ja viisi ottelua Kyproksen liigaa APOP Kinyrasissa. Vuosina 2011–2014 Ani pelasi Maltan Valioliigaa Sliema Wanderersissa ja Naxxar Lionsissa.
Ani on pelannut Nigerian alle 17- ja alle 23-vuotiaiden maajoukkueissa.
Jacques Guissart

| Mitalit> Maa:   Ranska.Miesten soutu. Olympialaiset  | Mitalit> Maa:   Ranska.Miesten soutu. Olympialaiset  | Mitalit> Maa:   Ranska.Miesten soutu. Olympialaiset  | Maa:   Ranska> Miesten soutu. |
| --- | --- | --- | --- |
|  Hopeaa | Helsinki 1952 | perämiehetön nelonen |  |
| EM-kilpailut  | EM-kilpailut  | EM-kilpailut  |  |
|  Pronssia | Mâcon 1951 | perämiehetön nelonen |  |
|  Pronssia | Kööpenhamina 1953 | kahdeksikko |  |
Jacques Félix Jean ”Jean-Jacques” Guissart (5. elokuuta 1927 Nogent-sur-Marne – 15. syyskuuta 2008 Cannes) oli ranskalainen soutaja ja olympiamitalisti.
Guissart saavutti perämiehettömässä nelosessa olympiahopeaa Helsingissä 1952. Loppukilpailussa Ranskan miehistö hävisi ainoastaan Jugoslavialle mutta voitti pronssille sijoittuneen isäntämaa Suomen miehistön yli neljällä sekunnilla. Euroopan-mestaruuskilpailuista Guissart voitti kaksi pronssimitalia: Mâconissa 1951 perämiehettömissä nelosissa ja Kööpenhaminassa 1953 kahdeksikoissa. Hänen veljensä René Guissart oli myös soudun olympiamitalisti. Guissart kuoli Cannesissa 81-vuotiaana 15. syyskuuta 2008.
Aiheesta muualla

Jacques Guissart Kansainvälinen olympiakomitea. (englanniksi)
Jerseyn paholainen

Silminnäkijäkuvauksen mukaan tehty piirros New Jerseyn paholaisesta, julkaistu Philadephia Evening Bulletinissa 1909.
Jerseyn paholainen (engl. Jersey Devil) on  taruolento, jonka asuinseutu on Yhdysvaltojen New Jerseyn syrjäseuduilla. Jotkut asukkaat ovat kertoneet kuulleensa huutoja pimeässä ja uskovansa suolla vaanivan jonkin. Jerseyn paholaisen kerrotaan olevan lepakonsiipinen olento, jolla on sarvekas hevosen pää. Olento tunnetaan 1700-luvulta, mutta sen alkuperä on luultavasti jo intiaaneilta. On väitetty paholaisen vieneen mukanaan kotieläimiä sekä lapsia.
Tuhannet ihmiset väittävät nähneensä paholaisen. Erityisen runsaasti havaintoja saatiin vuonna 1909. Joseph Bonaparte, Napoleonin veli ja Espanjan entinen kuningas, väitti nähneensä olennon.
Legendoja

Erään tarinan mukaan Jerseyn paholainen oli Pine Barrensissa 1800-luvun puolivälissä asuneen rouva Leedsin 13. lapsi. Uusi raskaus sai hänet niin tolaltaan, että synnytyksen jälkeen hän huusi "Olen saanut tarpeekseni lapsista! Paholainen saa viedä tämän!" Samassa ihmislapsi muuttui siivekkääksi hirviöksi, joka lensi piipun kautta ulos.
Legendasta on useita versioita, joissa päivämäärä ja paholaisen ulkomuoto vaihtelevat. Joissakin versioissa paholainen on tavallinen lapsi, jonka rouva Leeds sulkee joko kellariin tai ullakolle. Lapsi kuitenkin pääsee karkuun ja pakenee metsiin. Toisen legendan mukaan mustalaiskirous lankesi itsekkään äidin ylle, kun tämä kieltäytyi antamasta mustalaisille ruokaa ja yösijaa. Eräiden tarinoiden mukaan Leeds itse oli noita, tai paikalliset kirosivat hänet suhteesta englantilaisen sotilaan kanssa.
Pine Barrensissa sijainnut Shourds House -niminen mökki on tarinoiden mukaan paholaisen syntykoti. Paikan voi yhä löytää, mutta mökistä on enää jäljellä perustukset.
Jääkiekkoseura New Jersey Devils on ottanut nimensä Jerseyn paholaisen mukaan.
Jacques François Dugommier

Jacques François Dugommier, François Bouchot’n maalaama postuumi muotokuva vuodelta 1836.
Jacques François Dugommier (oikea sukunimi Coquille; 1. elokuuta 1738 Basse-Terre, Guadaloupe – 17. marraskuuta 1794 Le Perthus, Ranska) oli ranskalainen kenraali, joka toimi komentajana Ranskan vallankumoussotien alkuvaiheessa.
Dugommier syntyi Ranskalle kuuluvalla Guadaloupen saarella Karibialla. Hän liittyi Ranskan armeijaan vuonna 1753 ja palveli aluksi rannikkotykistössä La Rochellessa sekä Île de Rén saarella. Seitsenvuotisen sodan aikana hänet lähetettiin vuonna 1758 komppanianpäälliköksi Martiniquelle. Hän osallistui Guadeloupen puolustamiseen briteiltä vuonna 1759 ja Martiniquen vuonna 1762. Yhdysvaltain vapaussodan aikana vuonna 1778 Dugommier osallistui amiraali Charles Henri D’estaingin johtamaan Saint Lucian valtausyritykseen. Hän jätti armeijan vuonna 1780 ja palasi Guadeloupelle.
Vallankumouksen puhjettua vuonna 1789 Dugommier valittiin edustajaksi Guadeloupen kansalaiskokoukseen. Vuonna 1790 hän tuki kansannousua Martiniquen Saint-Pierressä ja komensi vapaaehtoisjoukkoa, joka yritti huonolla menestyksellä vallata Guadeloupen. Seuraavaksi Dugommier ryhtyi komentamaan Tuulenpuoleisten saarten siirtokuntalaisista koottuja vapaaehtoisjoukkoja. Vuonna 1791 hänet lähetettiin martiniquelaisten edustajana Pariisiin neuvottelemaan lakiasäätävän kansalliskokouksen kanssa. Hän palasi armeijaan vuonna 1792. Hän soti aluksi Italian-armeijassa. Saavutettuaan siellä menestystä hänet ylennettiin marraskuussa 1793 divisioonankenraaliksi ja määrättiin johtamaan Toulonin piiritystä. Hän sai pian kaupungin vallattua, osin nuoren tykistökomentajansa Napoléon Bonaparten ansiosta. Dugommier valittiin samoihin aikoihin Martiniquen edustajaksi kansalliskonventtiin, mutta hän jatkoi sotilasuraansa.
Tammikuussa 1794 Dugommier nimitettiin Itäisten Pyreneiden armeijan komentajaksi Espanjan vastaiselle rintamalle. Seuraavan vuoden aikana hän löi kenraali Luis Firmín de la Uniónin komentamat espanjalaiset useissa taisteluissa, huhtikuussa Bouloussa, toukokuussa Colliouressa, elokuussa San Lorenzo de la Mugassa ja syyskuussa Bellegardessa. Dugommier haavoittui kuolettavasti kranaatista Sierra Negran taistelussa marraskuussa 1794. Hän kuoli Fort de Bellegarden linnoituksessa.
Kansalliskonventti määräsi Dugommier’n nimen kaiverrettavaksi Pariisin Panthéoniin. Se on kaiverrettu myös Pariisin Riemukaareen. Hänen mukaansa on nimetty Dugommier’n metroasema Pariisissa.
Aiheesta muualla

Kuvia tai muita tiedostoja aiheesta Jacques François Dugommier Wikimedia Commonsissa
Jennifer Morrison

| Jennifer Morrison |
| --- | --- |
 Jennifer Morrison vuonna 2012.
Henkilötiedot
Koko nimi:  Jennifer Marie Morrison
Syntynyt: 12. huhtikuuta 1979 (ikä 45)  Chicago, Illinois
Ammatti:  Näyttelijä, malli, elokuvaohjaaja
Näyttelijä
Aktiivisena:  1994–
Merkittävät roolit:  Allison Cameron House  Emma Swan   Olipa kerran
Aiheesta muualla
IMDb 
Elonet
Jennifer Morrison (s. 12. huhtikuuta 1979 Chicago, Illinois) on yhdysvaltalainen näyttelijä. Hän on ollut kihloissa näyttelijä Jesse Spencerin kanssa, jonka kanssa hän on näytellyt muun muassa elokuvassa Flourish sekä televisiosarjassa House. Vuosina 2011–2018 Morrison on näytellyt pääosaa  Olipa kerran -televisiosarjassa. Vuonna 2016 Morrison ohjasi ensimmäisen elokuvansa Sun Dogs.